Rīgā

2016.gada 10.novembrī

Nr. 142.9/15-15-12/16

**Saeimas Budžeta un finanšu (nodokļu) komisijas**

**priekšsēdētājam J.Vucāna k-gam**

*Par likumprojektu “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”*

Pilsonības, migrācijas un sabiedrības saliedētības komisija, tāpat kā Budžeta un finanšu (nodokļu) komisija, ir saņēmusi Eiropas Latviešu apvienības (ELA) vēstuli par grozījumiem Transportlīdzekļu ekspluatācijas nodokļa un uzņēmumu vieglo transportlīdzekļu nodokļa likumā. ELA norāda, ka likumprojekts tieši skar Latvijas diasporas tiesības un intereses, radot negatīvas sekas Eiropas valstīs dzīvojošiem Latvijas valstspiederīgajiem.

Uzskatu, ka 2017.gada valsts budžeta pieņemšanas saspringtais laika grafiks nevar būt par attaisnojumu, lai ELA pausto viedokli atstātu bez izvērtēšanas un priekšlikumu ietveršanas likumprojekta 2.lasījuma redakcijā.

Sazinoties ar ELA prezidija locekli Elīnu Pinto, secināju:

1) ELA vēstulē minētās problēmas daļēji atrisina Satiksmes ministrijas parlamentārā sekretāra Edgara Tavara iesniegtais priekšlikums nr. 4 (*skat. likumprojekta tabulu 2.lasījumam*);

2) taču bez risinājuma paliek norādītā problēma, kas attiecas uz Latvijas starptautisko iestāžu dienestā nosūtītajiem darbiniekiem no valsts pārvaldes iestādēm un tiesu sistēmas, kas līdz ar norīkojumu netiek ieskaitīti diplomātiskā un konsulārā dienesta pārziņā.

Tāpēc, lai novērstu šo būtisko nepilnību, aicinu Budžeta un finanšu (nodokļu) komisiju ņemt vērā ELA priekšlikumu, kas izteikts šādā redakcijā –

**papildināt likumprojekta 6. pantā iekļauto 9.1. pantu ar jaunu trešo daļu, attiecīgi mainot turpmāko numerāciju, šādā redakcijā:**

**“(3) Šā panta otrajā daļā noteikto nodokli nemaksā par Latvijas valsts dienesta personāla (amatpersonas, valsts iestādes darbinieka vai karavīra) īpašumā, valdījumā vai turējumā esošu ārvalstīs reģistrētu automobili, ja tas reģistrēts ārvalstī, kurā šī persona pilda dienesta vai darba pienākumus, pamatojoties uz valsts norīkojumu saskaņā ar Valsts civildienesta likuma 37.1 pantu, Likuma par tiesu varu 86.1. pantu vai Nacionālo bruņoto spēku likumu”.**

Cieņā,

komisijas priekšsēdētājs Ilmārs Latkovskis